Baba glo tydens kaping uit motor gegooi | Maroela Media
Baba glo tydens kaping uit motor gegooi
'n Drie maande oue baba is glo tydens 'n kaping in Naturena, suidwes van Johannesburg, uit 'n motor gegooi.
Lt. Kay Makhubela, woordvoerder van die polisie, het gesê die voorval het verlede week plaasgevind. Volgens Makhubela het twee verdagtes 'n vrou en haar baba in Naturena gekaap. Die verdagtes het die vrou glo uit die motor gedwing voordat hulle met die baba, wat steeds in die motor was, weggejaag het.
'n Ooggetuie het aan verteenwoordigers van die opsporingsmaatskappy Tracker, wat gehelp het om die motor terug te vind, gesê die baba is deur die kapers by die motor se venster uitgegooi. Die baba is glo langs die pad gevind. Makhubela kon nie besonderhede verskaf oor waar die baba gevind is nie. Hy het gesê die baba was ongedeerd.
Volgens Makhubela is die motor later verlate in Eldoradopark gevind. Hy het gesê niemand is nog in hegtenis geneem in verband met die voorval nie.
Lykies in vrieskas: Vrou kry borg
Geskorste Valke-baas het nie bedank
Ja, dit is regtig jammer om van dit te verneem, bly die baba is ongedeerd.
Waar in die wereld anders as in Suid Afrika kry jy plekke waar daar spesifiek gemerk word waar hi-jackers mag werk!!
Nou waarvoor die bord, dit gaan mos die die probleem oplos nie, hulle weet mos van die misdaad in die area, patroleer die plek,hoe moeilik kan dit wees. Plaas tafel en stoeltjies daar sodat die polisie sommer daar kan sit en kfc eet op n aflos basis.
Scalla ek stem saam met jou. verwyder die Bord en laat hulle daar is , maar hulle is seker te bang of te besig !
Baba uit motor gegooi en daarna ongedeerd gevind klink so baie na sensasie media. 'n Baba uit 'n kar gegooi klink mos nou "beter" as baba lang pad gevind na kaping.